बेसिक शिक्षा अधिकारी परमहंस सिंह यादव ने गुरुवार को प्राथमिक विद्यालय महेशपुर, पूर्व माध्यमिक विद्यालय केशरीपुर, प्राथमिक विद्यालय आराजी लाइन, प्राथमिक विद्यालय हरदत्तपुर एवं प्राथमिक विद्यालय जगतपुर का निरीक्षण किया। इस दौरान उन्होंने कक्षाओं में अध्ययनरत छात्र-छात्राओं से सवाल पूछे। ज्यादातर बच्चे अपने कक्षाओं के हिसाब से सवाल के जवाब नहीं दे सके। इस पर उन्होंने नाराजगी जताई। विद्यालयों में एमडीएम बनते पाया गया। हालांकि, विद्यार्थियों की उपस्थिति कम रही। निरीक्षण के दौरान उन्होंने पाया कि नि:शुल्क पाठ्य पुस्तकों का वितरण किया गया है। हिदायत दी कि जो बच्चे स्कूल नहीं आए हैं उन्हें अगले दिन जब भी वे आएं पुस्तकें उपलब्ध करा दी जाएं। उन्होंने किताबों के वितरण के विषय में फीडबैक प्राप्त करने के भी निर्देश दिए।